Godine 2013. sam bila izvršni direktor u internacionalnoj inženjerskoj firmi
u San Francisku.
Bio je to posao mojih snova.
Vrhunac svih veština koje sam godinama sticala:
pripovedanja, društvenog uticaja, promena u ponašanju.
Bila sam direktor marketinga i kulture
i sarađivala sa najvećim nacionalnim sistemima zdravstvene zaštite,
koristeći tehnologiju i kulturološke promene
kako bi radikalno smanjili upotrebu energije i vode
i poboljšali društveni uticaj.
Stvarala sam pravu promenu u svetu.
I to je bilo najgore profesionalno iskustvo u mom životu.
Žestoko sam naletela na prepreke.
Bolelo je kao đavo.
Iako je bilo većih problema,
uglavnom su sitna ponašanja i šabloni
polako narušili moju sposobnost da dobro radim svoj posao.
Nagrizli su moje pouzdanje, vođstvo, moju sposobnost za inovaciju.
Na primer, moja prva prezentacija u firmi.
Stajem ispred svih u prostoriji
da održim prezentaciju o strategiji za koju verujem da je dobra za firmu.
Ona zbog koje su me zaposlili.
Pogledam moje kolege u prostoriji.
Vidim kako uzimaju mobilne telefone
i gledaju u svoje laptopove.
Ne obraćaju pažnju.
Čim počnem da govorim, počinju da me prekidaju
i uporno pričaju dok i ja pričam.
Neke od mojih ideja su odmah odbacili
a onda ih je nego drugi izložio i trijumfovao.
Bila sam jedina žena u toj prostoriji.
I dobro bi mi došao saveznik.
Sitna ponašanja i šabloni kao ovaj, svakog dana, iznova i iznova,
vas izmore.
Vrlo uskoro, osećala sam se iscrpljeno.
U vrlo lošem periodu, pročitala sam članak
o toksičnoj radnoj kulturi i mikroagresijama.
Mikroagresije su svakodnevno omalovažavanje, uvrede
negativna verbalna i neverbalna komunikacija,
namerna ili ne,
koja vas ometa da dobro radite svoj posao.
To je zvučalo poznato.
Počela sam da shvatam da nisam ja omanula.
Kultura oko mene me je izneverila.
A ja nisam bila usamljen slučaj.
Ponašanja i šabloni kao ovi
svaki dan pogađaju zapostavljene ljude različitog porekla na radnom mestu.
I to ima stvaran uticaj
na naše kolege, na naše kompanije
i našu kolektivnu sposobnost za inovacijom.
U tehnološkoj industriji, mi želimo brza rešenja.
Ali ne postoji čarobni štapić da ispravi raznolikost i inkluziju.
Promena se dešava u pojedincu,
delo po delo, reč po reč.
Grešimo kada na raznolikost i inkluziju gledamo kao na
sporedni projekat na kojem rade ljudi zaduženi za raznolikost,
a ne kao na posao unutar svakog od nas koji moramo obaviti zajedno.
Taj posao počinje
kada zaboravimo ono što znamo o uspehu i mogućnosti.
Celog života su nam govorili da
ako naporno radimo, taj rad se isplati,
dobijemo ono što smo zaslužili, živimo naš san.
Ali to nije tako za svakoga.
Neki ljudi moraju da rade 10 puta više
da bi postigli isto to
zbog mnogih prepreka koje im nameće društvo.
Vaš pol, rasa, nacionalnost,
veroispovest, invalidnost, seksualno opredeljenje,
stalež, mesto življenja,
sve to vam može pružiti manje šanse za uspeh.
Tada savezništvo stupa na scenu.
Savezništvo podrazumeva razumevanje te neravnoteže u mogućnosti
i pokušaj da je ispravimo.
Savezništvo podrazumeva da stvarno vidimo osobu pored.
I osobu koja nedostaje, a treba da stoji do nas.
I pre svega, da znamo kroz šta te osobe prolaze.
A zatim da im pomognemo da budu uspešni i da napreduju.
Kada zajedno radimo na razvijanju raznovrsnijih i inkluzivnijih timova,
podaci pokazuju da smo inovativniji, produktivniji i profitabilniji.
Pa, ko je saveznik?
Svi mi.
Svi mi možemo biti saveznici jedni drugima.
Kao bela, cisrodna žena u Sjedinjenim Državama,
privilegovana sam na mnogo načina.
A na neke načine nisam.
Svakog dana naporno radim
kako bih bila saveznik ljudima koji su manje privilegovani od mene.
Ali i meni trebaju saveznici.
U tehnološkoj industriji, kao i u mnogim industrijama,
ima mnogo ljudi koju su zapostavljeni,
ili se suočavaju sa preprekama ili diskriminacijom.
Žene, nebinarni ljudi -
dakle, ljudi koje se ne identifikuju nužno kao muškarac ili žena -
rasne ili etničke manjine,
članovi LGBTQIA zajednice, ljudi sa invalidnošću, veterani,
svi ljudi preko 35 godina.
(Smeh)
Veoma naginjemo prema mladima u tehnološkoj industriji.
I mnogim drugim.
Uvek ima neko manje privilegovan od vas.
Na ovoj pozornici, u ovoj prostoriji.
U vašoj kompaniji, timu, u vašem gradu.
Ljudi su saveznici iz različitih razloga.
Nađite svoj razlog.
To može biti posao,
jer podaci pokazuju da su raznoliki i inkluzivni timovi
produktivniji, profitabilniji i inovativniji.
To može biti zbog pravičnosti i društvene pravde.
Jer imamo dugu istoriju ugnjetavanja i nejednakosti
i na tome moramo raditi zajedno.
Ili to može biti zbog vaše dece,
kako bi imala jednake šanse dok odrastaju.
I kako bi odrasla stvarajući jednake šanse za druge.
Nađite svoj razlog.
Za mene, to su sva tri.
Nađite svoj razlog i budite tu za nekoga kome ste potrebni.
Šta možete da uradite kao saveznik?
Počnite ne čineći štetu.
Kao saveznici, naš posao je da znamo šta su mikroagresije i da ih ne činimo.
Kao saveznici, naš posao je da slušamo, da učimo,
da zaboravimo i ponovo naučimo,
da grešimo i da nastavimo da učimo.
Poklonite mi svoju punu pažnju.
Zatvorite svoje laptopove,
sklonite mobilne telefone i obratite pažnju.
Ako je neko novi, ili se razlikuje od svih drugih u prostoriji,
ili je samo nervozan,
to će napraviti veliku razliku u njihovom nastupu.
Ne prekidajte.
Zapostavljene ljude češće prekidaju,
pa se samo povucite i slušajte.
Prenesite i pripišite.
Ako ja imam sjajnu ideju,
prenesite je dalje i pripišite meni, i zajedno ćemo napredovati.
Naučite jezik koji ja koristim da opišem svoj identitet.
Naučite kako da izgovorite moje ime.
Naučte moje zamenice - on, ona, oni.
Naučite jezik kojim ja opisujem svoj invaliditet, nacionalnost,
ili veroispovest.
Ovo je stvarno važno ljudima, pa ako ne znate, samo pitajte.
Slušajte i učite.
Izvršni direktor mi je skoro rekao da je, nakon što su isprobali savezništvo,
ceo tim počeo da se normalizuje prozivajući jedni druge
zbog prekidanja.
„Žao mi je što Vas prekidam, nastavite.“
„Hej, ona ima sjajnu ideju, hajde da čujemo.“
Dva, zauzmite se za zapostavljene ljude u malim stvarima.
Umešajte se; vi možete da promenite dinamiku moći u prostoriji.
Ako vidite da je neko jedina osoba u prostoriji koja se razlikuje
i neko ih omalovažava i prekida,
uradite nešto, kažite nešto.
Pozovite zapostavljene ljude da govore.
I odbijte panele na kojima nema zapostavljenih govornika.
Preporučite nekoga za posao
i ohrabrite ih da prihvate posao i da prihvate nove prilike.
I ovo je jako važno - pomozite u normalizaciji savezništva.
Ako ste privilegovana osoba,
biće vam lakše da se zauzmete za saveznike.
Iskoristite tu privilegiju da stvorite promenu.
Pod tri, značajno promenite nečiji život.
Budite tu za nekoga kroz njihovu karijeru.
Mentorišite ih ili sponzorišite, pružite im prilike dok rastu.
Volontirajte - npr. za NTIM program, pomažući zapostavljenim mladima.
Transformišite vaš tim da bude raznovrsniji i inkluzivniji.
Obavežite se pravim promenama.
Zajedno sa vašim timom budite odgovorni za promene.
I napokon,
zalažite se za promenu u vašoj firmi.
Kada kompanije uče svoje zaposlene da budu saveznici,
programi raznolikosti i inkluzije su jači.
Vi i ja možemo biti saveznici jedni drugima,
bilo na poslu ili van njega.
Nedavno sam shvatila
da još osećam zaostali sram i strah
od onog trenutka u mojoj karijeri kada sam se osetila apsolutno usamljeno,
blokirano i nepodržano.
Trenutno postoje milioni ljudi koji se osećaju kao ja.
I ne treba nam mnogo da budemo tu jedni za druge.
Kada smo tu jedni za druge, kada podržavamo jedni druge,
zajedno napredujemo.
A kada napredujemo, stvaramo bolje timove,
bolje proizvode i bolje kompanije.
Savezništvo je moćno.
Probajte.
Hvala vam.
(Aplauz)